**PÁLYÁZATI FELHÍVÁS 4. sz. melléklet**

**BUDAPEST FŐVÁROS II. KERÜLETI ÖNKORMÁNYZAT ÉS Közép-Budai TankerületI Központ által fenntartott II. kerületi KÖZNEVELÉSI INTÉZMÉNYEK,**

**valamint II. KERÜLETI SPORTKLUBOK, SPORT- ÉS DIÁKSPORT EGYESÜLETEK, CÍVIL SZERVEZETEK RÉSZÉRE**

***Regisztrációs szám: 2023-04***

**A pályázat célja:** atanórai és tanórán kívüli testnevelés, játékos sporttevékenység, a szabadidős sport szervezett formáinak, programjainak támogatása az egészséges életmód kialakításáért, az egészség megőrzéséért, valamint az ifjúság életminőségének javításáért a II. kerületi lakosok részére.

**A pályázati támogatás forrása: Sport- és Tömegsport Keret**

**A támogatásra rendelkezésre álló keretösszeg:**

Önkormányzati fenntartású köznevelési intézmények 3 250 000 Ft

Közép-Budai Tankerület által fenntartott köznevelési intézmények: 3 250 000 Ft

II. kerületi székhelyű/telephelyű vagy II. kerületi NSK létesítményben

működő sportklubok, sport- és diáksport egyesületek, civil szervezetek: 5 500 000 Ft

**A pályázat benyújtására jogosult:** a pályázat címzettjei lehetneka II. kerületi önkormányzat és a Közép-Budai Tankerületi Központ által fenntartott II. kerületi köznevelési intézmények, továbbá II. kerületi székhelyű/telephelyű vagy II. kerületi NSK létesítményben működő sportklubok, sport- és diáksport egyesületek.

**Pályázati időszak:** pályázni kizárólag 2023. január 1. és 2023. november 30*.* közötti időszakban megvalósuló programmal/programokkal lehet. A pályázatban csak a támogatási időszakot terhelő költségekre vonatkozó számlák számolhatók el, amelyek pénzügyi teljesítésének az elszámolási időszak végéig meg kell történnie.

**A pályázat finanszírozása:** a pályázat keretében vissza nem térítendő támogatás igényelhető. A támogatás mértéke maximum 80%. A pályázat beadásánál meg kell jelölni az önrészként vagy más pályázati forrásból bevonni kívánt önerő mértékét. **A pályázat keretében nyújtott támogatás kizárólag magyarországi programra, adott programhoz kapcsolódó, dologi jellegű – bérre nem fordítható - kiadások fedezetére szolgál, a pályázó intézmény/szervezet működési kiadásaihoz, továbbá sportruházat vásárlására nem használható fel!**

A támogatási összeg folyósítása az önkormányzati fenntartású köznevelési intézmények esetében előirányzat módosítással, az állami fenntartású köznevelési intézményeknél a Közép-Budai Tankerületi Központon keresztül, még a sportklubok, sportegyesületek esetében a támogatási szerződés megkötését követően, a pályázó által megadott bankszámlaszámra való átutalással, történik.

**A támogatás mértékének felső határa:** szakosztályonként **500 000 Ft**

**A pályázás módja:** a pályázatokat kizárólag az erre a célra rendszeresített pályázati adatlapon lehet benyújtani. Az egyesület szakosztályonként csak egy pályázatot nyújthat be, amely legfeljebb két program megvalósítására irányulhat. (Mindkét programhoz önálló költségvetést kell benyújtani, és a pályázati elszámolás során külön beszámolót szükséges készíteni.) *Az igényelt pályázati összeg nem haladhatja meg a pályázati felhívásban szereplő, a pályázatra vonatkozóan meghatározott maximális támogatás mértékét.*

**Új pályázó és adatváltozás esetén (2022. évben nem pályázott a KKSEB bizottsághoz, vagy bármilyen adatváltozás történt):**

* a nyilatkozattételre jogosult személy aláírási címpéldányának hitelesített másolatát
* a szervezet bírósági bejegyzésének vagy hatályos működési engedélyének 60 napnál nem régebbi kivonatát.
* a fenntartói igazolás másolatát. (*civil- és egyházi szervezetek által fenntartott intézmények esetén)*

**Kötelező nyilatkozatok:**

* a pályázati adatlap mellékleteként a pályázat részletes megvalósításának leírása 1-3 oldal terjedelemben
* nyilatkozat a szervezet, egyesület alap adatairól
* a pályázó nyilatkozata, a lejárt esedékességű, meg nem fizetett köztartozással nem rendelkezik, (1.sz. melléklet.)
* 30 napnál nem régebbi köztartozás mentes igazolást. *(az elektronikus NAV igazolás csatolása is elfogadható)*
* közhasznú szervezet esetén a pályázó nyilatkozata, hogy a tárgyévet megelőző évről készített beszámoló alapján

a közhasznúsági jelentés bírósági letétbe helyezésre került,

* a pályázó nyilatkozata a közpénzekből nyújtott támogatások átláthatóságáról szóló 2007. évi CLXXXI. tv (Knyt.) 6.§ (1) bekezdés szerinti összeférhetetlenség és érintettség fennállásáról, vagy hiányáról, (2.sz. melléklet)
* a pályázó közzétételi kérelme a Knyt. 8.§ (1) bekezdés szerinti érintettségről. (4.sz. melléklet)
* Nyilatkozat Átláthatóságról az államháztartásról szóló 2011.évi CXCV. tv 50.§ (1) bekezdés c) és a nemzeti

vagyonról szóló 2011. CXCVI tv. 3. § (1) bekezdés 1 pontjának való megfelelés

**A pályázatokat postai úton:** II. Kerületi Polgármesteri Hivatal, Intézményirányítási Osztály 1024 Budapest, Mechwart liget 1. **vagy lepecsételve, aláírva elektronikusan bescennelve:**

Gottfriedné Tomka Fruzsina részére: gottfriedne.tomka.fruzsina@masodikkerulet.hu **1 eredeti példányban kell benyújtani.**

 **A pályázatok benyújtásának határideje: 2023. április 24. (hétfő)**

**A benyújtott pályázati anyag nyilvános. Pályázatot nem áll módunkban visszaküldeni!**

**Érvénytelen az a pályázat, amely:**

* a határidő után érkezett be,
* a hiánypótlási felhívás ellenére hiányosan, vagy
* nem a megfelelő pályázati adatlapon kerül benyújtásra.

**A pályázatok elbírálása:** a pályázatokról a Közoktatási, Közművelődési, Sport, Egészségügyi, Szociális és Lakásügyi Bizottság dönt. A pályázatok elutasítása esetén, döntését a Bizottság nem indokolja.A támogatási döntés ellen jogorvoslatra nincs lehetőség. A döntésről a pályázók az elbírálást követő 15 napon belül **írásban kapnak értesítést.**

**A pályázat elbírálásának főbb szempontjai:**

* az adott program szakmai megalapozottsága, tematikus kidolgozása,
* a pályázati programba bevont második kerületi résztvevők száma,
* a program által támogatott kiemelt csoportok megjelenítése, különös figyelemmel a szociálisan rászoruló gyermekek és a családi programok támogatására,
* a program hagyományai, és/vagy újszerűsége,
* a program költségvetésének megalapozottsága, áttekinthetősége.

A támogatás utalásának és elszámolásának módjáról tájékoztatjuk a nyerteseket.Előzetesen felhívjuk a figyelmet arra, hogy a pénzügyi elszámolás  és a fotóval illusztrált szakmai beszámoló legkésőbbi beadási határideje: **A program megvalósítást követő 30 napon belül! Felhívjuk továbbá figyelmét, hogy amennyiben a támogatással nem számol el határidőn belül, de legkésőbb 2023. december 1.-ig, úgy a következő évben nem vehet részt a pályázaton**.

A pályázattal kapcsolatban bővebb információ a gottfriedne.tomka.fruzsina@masodikkerulet.hu címen vagy a +36 30/ 319-3405-ös telefonszámon kérhető. A **pályázati adatlapok** elérhetők a II. Kerületi Önkormányzat Polgármesteri Hivatal honlapjáról ([www.masodikkerulet.hu](http://www.masodikkerulet.hu/)).